Ιερά Μητρόπολις Γρεβενών

Εξομολόγηση
2025-06-19 17:30 (Europe/Athens)
Ο Σεβασμιώτατος Μητροπολίτης Γρεβενών κ. Δαβίδ θα εξομολογήσει την Πέμπτη 19 Ιουνίου 2025 από τις 5.30 μ.μ, στον Ιερό Μητροπολιτικό Ναό Ευαγγελισμού της Θεοτόκου.

Πρόγραμμα Μητροπολίτου Γρεβενών κ. Δαβίδ
2025-06-22 07:00 - 2025-06-26 00:30
ΚΥΡΙΑΚΗ 22.6.2025
ΚΡΑΝΙΑ. Όρθρος και Αρχιερατική Θεία λειτουργία.
*

ΔΕΥΤΕΡΑ 23.6.2025
7 μ.μ. ΚΑΛΟΧΙ. Πανηγυρικός αρχιερατικός εσπερινός εορτής Γεν. Τιμίου Προδρόμου.
*

ΤΕΤΑΡΤΗ 25.6.2025
9 μ.μ. Μητροπολιτικός Ναός. Ιερά Αγρυπνία εορτής Οσίου Δαβίδ του εν Θεσσαλονίκῃ.

Ονομαστήρια Σεβασμιωτάτου Μητροπολίτου Γρεβενών κ. Δαβίδ
2025-06-25 21:00 - 2025-06-26 20:30
Ἀπό τήν Ἱερά Μητρόπολη Γρεβενῶν ἀνακοινώνεται ὅτι τήν Πέμπτη 26 Ἰουνίου 2025, ἑορτάζει τά ὀνομαστήριά του ὁ Σεβασμιώτατος Μητροπολίτης Γρεβενῶν κ. Δαβίδ, ἐπί τῇ ἱερᾷ μνήμῃ τοῦ Ὁσίου Δαβίδ τοῦ ἐν Θεσσαλονίκῃ. Φέτος ὁ Σεβασμιώτατος θα τελέσει πανηγυρική ἀγρυπνία γιά τήν γιορτή τοῦ Ὁσίου Δαβίδ τοῦ ἐν Θεσσαλονίκῃ , στόν Μητροπολιτικό Ναό τοῡ Εὐαγγελισμοῦ τῆς Θεοτόκου Γρεβενῶν, τήν Τετάρτη 25.6.2025, ἀπό τίς 9 τό βράδυ μέχρι 12.30 τήν νύχτα. Τήν ἄλλη μέρα, δηλαδή Πέμπτη 26.6.2025 ὁ Σεβασμιώτατος θά δεχθῇ τίς εὐχές τῶν ἐκπροσώπων τῶν Ἀρχῶν, τοῦ ἱεροῦ Κλήρου καί τοῦ εὐσεβοῦς Λαοῦ στό Ἐπισκοπεῖο, 10.00 – 12.30 τό πρωί καί 18.00 -20.30 τό ἀπόγευμα.

Ἐκ τῆς Ἱερᾶς Μητροπόλεως Γρεβενῶν

«Κάνε το δάκρυ σου χαρά» – Συναυλία κατά των Εξαρτήσεων
2025-06-26 20:30
«Κάνε το δάκρυ σου χαρά» – Συναυλία κατά των Εξαρτήσεων
Όπως κάθε χρόνο στις 26 Ιουνίου, Παγκόσμια Ημέρα κατά των Εξαρτήσεων, η Ιερά Μητρόπολις Γρεβενών, οργανώνει μία συναυλία για την σημασία της Ημέρας αυτής και πάντοτε σε συνεργασία με το Κέντρο Πρόληψης ΠΕ Γρεβενών «Ορίζοντες», την Αντιπεριφέρεια Γρεβενών και τον Δήμο Γρεβενών, κάτι που δείχνει την ανάγκη σύμπραξης των φορέων της πόλης για την αντιμετώπιση αυτού του τεράστιου θέματος. Γι’ αυτό και η συναυλία αυτή έχει γίνει θεσμός στην πόλη μας. Φέτος στις 26 Ιουνίου 2025, στις 8:30 το βράδυ, στο Καστράκι οι δημοφιλείς αδελφοί Τσαχουρίδη και η Παιδική μαζί με την Μεικτή Χορωδία της Μητροπόλεως Γρεβενών θα τραγουδήσουν για την Χαρά, ώστε κάθε δάκρυ μας να γίνει χαρούμενο.
Η είσοδος θα είναι ελεύθερη.

Υποδοχή Τιμίας Κάρας Οσίου Νικάνορος. Πρόγραμμα ακολουθιών.
2025-07-05 19:00 - 2025-07-09 10:00
ΙΕΡΑ ΜΗΤΡΟΠΟΛΙΣ ΓΡΕΒΕΝΩΝ

Το Σάββατο 5 Ιουλίου 2025 η πόλη των Γρεβενών
υποδέχεται πάνδημα την Τίμια Κάρα του
ΟΣΙΟΥ ΠΑΤΡΟΣ ΗΜΩΝ ΝΙΚΑΝΟΡΟΣ ΤΟΥ ΘΑΥΜΑΤΟΥΡΓΟΥ
από την ΙΕΡΑ ΜΟΝΗ ΖΑΒΟΡΔΑΣ και πανηγυρίζει.

Οι ιερές ακολουθίες θα τελεσθούν στον Ιερό Μητροπολιτικό Ναό Ευαγγελισμού της Θεοτόκου κατά το ακόλουθο πρόγραμμα:

Σάββατο 5 Ιουλίου 2025
Ώρα 19.00: Υποδοχή της Τιμίας Κάρας του Οσίου, στο ιστορικό Ρολόι της πόλης (Πλατεία Ελευθερίας), Λιτανεία προς τον Ιερό Μητροπολιτικό Ναό Ευαγγελισμού της Θεοτόκου διά της οδού Κων/νου Ταλιαδούρη.
Ώρα 19.30: Πανηγυρικός Εσπερινός.
Κυριακή 6 Ιουλίου 2025
Ώρα 7:00 έως 10:00: Όρθρος και Πανηγυρική Θεία Λειτουργία.
Ώρα 19.00: Εσπερινός και Παράκλησις του Οσίου Νικάνορος.
Δευτέρα 7 Ιουλίου 2025
Ώρα 7:30 έως 9:30: Όρθρος και Θεία Λειτουργία.
Ώρα 19.00: Εσπερινός και Ευχέλαιο.
Τρίτη 8 Ιουλίου 2025
Ώρα 7:30 έως 9:30: Όρθρος, Θεία Λειτουργία.
Ώρα 20.00 έως 00:30: Ι ε ρ α Α γ ρ υ π ν ι α.
Τετάρτη 9 Ιουλίου 2025
Ώρα 7:30 έως 10:00: Όρθρος, Θεία Λειτουργία και Χαιρετισμοί του Οσίου Νικάνορος. Αμέσως μετά αναχώρηση της Τιμίας Κάρας του Οσίου διά την ΙΕΡΑ ΜΟΝΗ ΖΑΒΟΡΔΑΣ.

Παρακαλούμε τους φιλέορτους χριστιανούς να τιμήσουν τη μνήμη του Αγίου και να συμμετέχουν στις λατρευτικές εκδηλώσεις.

ΕΚ ΤΗΣ ΙΕΡΑΣ ΜΗΤΡΟΠΟΛΕΩΣ
